Aš gimiau ir užaugau Siera Leonėje,
mažoje ir labai gražioje
Vakarų Afrikos šalyje,
kur gausu tiek gamtinių resursų,
tiek kūrybiško talento.
Deja, Siera Leonė garsi dėl 1990-aisiais
vykusio maišto ir karo,
kuomet sudegė daug kaimų.
Yra paskaičiuota, kad tuomet 8 000 vyrų, moterų ir vaikų
neteko kojų ir rankų.
Kuomet aš, būdamas 12, ir mano šeima
bėgome gelbėdamiesi nuo užpuolikų,
nusprendžiau, kad padarysiu viską,
kad mano vaikams netektų
patirti to, ką teko patirti man.
Mano vaikai turės gyventi Siera Leonėje,
kur nereikės karo ir galūnių amputacijų
siekiant valdžios.
Stebėdamas pažįstamus ir mylimus žmones,
kurie bandė atsigauti po negandų,
labai nerimavau,
kad daugybė žmonių su amputuotomis galūnėmis mano šalyje
nesinaudos savo protezais.
O priežastis, kaip supratau, buvo ta,
kad jų protezų jungtys
jiems kėlė skausmą, nes netiko jų forma.
Protezo jungtis yra ta dalis,
į kurią dedama likusi galūnės dalis
ir kuri jungiasi su kulkšnies protezu.
Net ir išsivysčiusiame pasaulyje
pacientui užtrunka nuo trijų savaičių iki ištisų metų
susirasti patogią jungtį, o kartais ir visai nepavyksta.
Protezų gamintojai vis dar naudoja tokius tradicinius metodus
kaip formavimas ir liejimas
gamindami vienasluoksnes protezų jungtis.
Tokios jungtys labai stipriai spaudžia
paciento galūnes
ir palieka nuospaudas ir pūsles.
Ir visai nesvarbu,
koks galingas yra tavo kulkšnies protezas.
Jeigu protezo jungtis nepatogi,
koja nesinaudosi.
O šiais laikais tai tiesiog nepriimtina.
Tad vieną dieną, sutikęs profesorių Hugh Herr,
prieš dvejus su puse metų, buvau jo paklaustas
ar žinau, kaip tai išspręsti,
atsakiau: „Ne, dar ne,
bet norėčiau žinoti.“
Taigi, rašydamas disertaciją MTI Medijų laboratorijoje (MIT Media Lab)
pagal užsakymą sukūriau protezo jungtis
greitai ir pigiai.
Jos daug patogesnės
už tradicinių protezų jungtis.
Pasitelkiau magnetinio rezonanso tomografiją,
kad pamatyčiau, kokia yra paciento anatomija,
kad galutinė elemento liejimo forma geriau
tiktų vietoms, patirsiančioms spaudimą ir įtampą,
dėl natūralaus judėjimo jėgos
ir tik tada ėmiausi gaminti jungtį.
Daugiasluoksnei protezo jungčiai
gaminti pasitelkėme 3D spausdintuvą.
Tokia jungtis nuima spaudimą nuo tų
kūno taškų, kur reikia.
Kitaip tariant, naudojamės duomenimis,
gamindami naujoviškas jungtis greitai ir pigiai.
Neseniai surengėme bandymus
Medijų laboratorijoje.
Vienas mūsų pacientų, JAV veteranas,
kuris jau beveik 20 metų gyvena su amputuota galūne
ir kuris yra išbandęs dešimtis protezų,
taip kalbėjo apie mūsų protezą:
„Jis toks minkštas. Lyg vaikščiotum pagalvėmis.
Ir tai velniškai gundo.“
(Juokas.)
Negalia mūsų laikais
neturėtų trukdyti
gyventi prasmingai.
Aš tikiuosi ir trokštu, kad įrankiai ir procesai
kuriami mūsų tyrėjų
padės sukurti labai funkcionalius protezus
tiems, kuriems jų reikia.
Aš manau, kad karą ir ligas
patyrusių žmonių sielos ima gyti,
kai yra sukuriamos patogios ir įperkamos sąsajos
reikalingos jų kūnams.
Kur tai bebūtų – Siera Leonėje ar Bostone –
aš tikiu, kad tai ne tik atkuria,
bet ir pakeičia jų žmogiškojo potencialo pajautimą.
Labai ačiū.
(Plojimai.)